Kimmo Yli-Jaskari

Kimmo Yli-Jaskari (s. 1962 Nurmo) on suomalainen urheiluvalmentaja ja urheilujohtaja. 
Yli-Jaskari asui lapsuus- ja nuoruusvuotensa Isossakyrössä Etelä-Pohjanmaalla, jossa hän osallistui aktiivisesti paikallisten urheiluseurojen (Kyrön Voima, Isonkyrön Metsästys- ja Ampumaseura) tarjoamaan toimintaan. Hän kilpaili lapsuus- ja nuorisovaiheessa yksilölajeissa yleisurheilussa, maastohiihdossa ja ampumaurheilussa sekä joukkuelajeissa jalkapallossa, pesäpallossa ja koripallossa. Koripalloa hän pelasi yli 30 vuoden ajan eri sarjatasoilla Isossakyrössä, Jyväskylässä, Helsingissä ja Lapualla. Henkilökohtainen menestys jäi kansalliselle tasolle ja rajoittui ammunnassa lähinnä nuorten SM-mitaleihin. Viimeisin henkilökohtainen SM-mitali on peräisin vuodelta 2019, jolloin hän ampui SM-hopeaa miesten 1 -trapissa (tulos 97/100 kiekkoa).
Opiskeluvuosien jälkeen Yli-Jaskari toimi koulutuspäällikkönä ja myöhemmin päävalmentajana Suomen Ampujainliitossa (nyk. Suomen Ampumaurheiluliitossa) vuosina 1988–2001. Tämän jälkeen hän jatkoi liikunta-alan yrittäjänä 2001–2010 ja Kuortaneen urheiluopiston Valmennuskeskuksen vt. johtajana 2010–2012. Vuosina 2013–2022 hän toimi Suomen Olympiakomitean lajiryhmävastaavana.
Olympiakomiteassa Yli-Jaskari aloitti vuonna 2013 tarkkuuslajien (ammunta, jousiammunta, golf, keilailu, curling) lajiryhmävastaavana, mutta vähitellen lajivalikoima kasvoi yhteensä 13 lajiin. Mukaan tuli tarkkuuslajien lisäksi ratamelonta, olympiasoutu, rullalautailu, autourheilu, muu moottoriurheilu, kiipeily, kelkkailu ja viimeisenä paini.
Yrittäjävuosien aikana Yli-Jaskari toimi muun muassa Ison-Britannian kiväärimaajoukkueen päävalmentajana 2004–2009 ollen Ison-Britannian olympiajoukkueen jäsenenä Pekingin olympialaisissa 2008. 
Yli-Jaskari valmensi brittejä myös vuoden 2012 olympialaisiin.
Koulutus.
Yli-Jaskari on koulutukseltaan liikuntatieteiden maisteri Jyväskylän yliopistosta, josta hän valmistui liikunnan aineenopettajaksi 1989. Valmennusopinnoista hän suorittanut Kansallisen Valmentajatutkinnon (KVT) Suomen Urheiluopistolla 1989 ja Opetushallituksen hyväksymän Valmentajan Erikoisammattitutkinnon 1998. Yli-Jaskari suoritti ensimmäisenä suomalaisena kv. Ampumaurheiluliiton (ISSF) korkeimman valmentajalisenssin (A -lisenssi) vuonna 1997.
Valmennustyö.
Yli-Jaskari on valmentanut ammunnassa useita arvokisamitalisteja sekä urheilijoita viisiin olympialaisiin ja toiminut henkilökohtaisena valmentajana myös maajoukkuevalmennuksen ulkopuolella. 
Ollessaan ampujien päävalmentajana Sydneyn olympiadilla ampujat saavuttivat yhteensä 22 henkilökohtaista arvokisamitalia olympialajeissa: 
Kokemus olympialaisista.
Yli-Jaskari on ollut valmentajana viisissä olympialaisissa edustaen Suomen lisäksi Britanniaa. 
Muu valmennus.
Yli-Jaskari on toiminut olympiatasolla henkilökohtaisena psyykkisenä valmentajana ja toiminut golfissa maajoukkueurheilijoiden (amatöörit) fysiikkavalmentajana vuosina 2001-2010. Golfissa hän on lisäksi ollut maajoukkueiden kapteenina juniorien joukkue EM -kilpailuissa 2003-2005 ja miesten joukkue MM -kilpailuissa 2006 Etelä-Afrikassa, 2008 Australiassa ja 2010 Argentiinassa.
Kuortaneen Urheilulukion valmentajana Yli-Jaskari toimi 1992-1997 ja 2001-2004. Ensimmäisen harjoitusvuoden jälkeen ampujat pääsivät jo kiinni arvokisamenestykseen saavuttaen MM -pronssia 1994, EM -hopeaa 1995, EM -hopeaa 1996, EM -hopeaa 1997 ja myös jälkimmäisellä valmennusjaksolla EM -hopeaa 2003. Urheilulukiossa opiskelleista ampujien ryhmästä Pekingin kisoissa 2008 oli kolme ampujaa (50 % luotilajien joukkueesta: Marjo Yli-Kiikka, Hanna Etula ja Mira Suhonen).
Kansainvälinen valmennustoiminta Britanniassa.
Yli-Jaskari toimi British Shootingin kiväärilajien päävalmentajana vuosina 2004-2009. Keskeisenä tehtävänä hänellä oli rakentaa maahan uusi maajoukkuejärjestelmä, jossa mukana olivat Englanti, Skotlanti, Wales ja Pohjois-Irlanti sekä samalla kasvattaa uusi ampujasukupolvi kansainväliselle tasolle. Ajanjakson parhaimpina menestyksiä olivat mm. vuoden 2006 nuorten MM -kulta pienoiskiväärissä, nuorten pienoiskiväärin joukkue MM -kulta, miesten pienoiskiväärin EM-finaalipaikka 2007 (4. sija ja samalla olympiapaikka Pekingiin), World Cup -finaalipaikka (6.) 2008 Riossa, pienoiskiväärin World Cup -hopea Münchenissä 2008, naisten EM -hopea ja joukkue EM -pronssi pienoiskiväärissä 2007 Granadassa sekä naisten pienoiskiväärin EM -joukkuekulta 2009 Osijekissa.